SPA จ่อเปิด “Let’s Relax” นวดเพื่อสุขภาพในโรงแรมเพิ่ม 2 แห่ง คาดเริ่มให้บริการ Q4/61
SPA จ่อเปิด "Let's Relax" นวดเพื่อสุขภาพในโรงแรมเพิ่ม 2 แห่ง คาดเริ่มให้บริการ Q4/61
25 ก.ค. 2561

บริษัท สยามเวลเนสกรุ๊ป จำกัด (มหาชน) หรือ SPA ระบุว่า บริษัทฯ ได้ลงนามสัญญาเข้าให้บริการนวดเพื่อสุขภาพในโรงแรม (Spa Operating Agreement) จำนวน 2 แห่งประกอบด้วย เมื่อวันที่ 2 กรกฎาคม 2561 บริษัทฯ ได้ลงนามสัญญาเข้าให้บริการนวดเพื่อสุขภาพในโรงแรมกับ บริษัท พี.ที.คอมเพล็กซ์ จำกัด  เพื่อให้บริการนวดเพื่อสุขภาพภายในโรงแรม Ibis Styles Ratchada Hotel กรุงเทพมหานคร ภายใต้แบรนด์ “Let’s Relax” เป็นระยะเวลา 3 ปี และสามารถขยายเวลาต่อไปได้อีก 2 ครั้งๆ ละ3 ปี
รวมทั้งเมื่อวันที่9 กรกฎาคม 2561 บริษัทฯ ได้ลงนามสัญญาเข้าให้บริการนวดเพื่อสุขภาพในโรงแรมกับ บริษัท โรงแรมอโนมา กรุงเทพ จำกัด  เพื่อให้บริการนวดเพื่อสุขภาพภายในโรงแรม Arnoma Hotel Bangkok กรุงเทพมหานคร ภายใต้แบรนด์ “Let’s Relax” เป็นระยะเวลา 3 ปี และสามารถขยายเวลาต่อไปได้อีก3 ปี ทั้งนี้ “Let’s Relax” ภายในโรงแรมทั้งสองแห่งจะเปิดดำเนินการในไตรมาส 4/61